bac122e1883470472af0724af5ef47f7

Jeg er en mand på 23 år, og jeg hader kondomer!!! Min kæreste har insisteret på at bruge dem indtil videre, men nu er begge to blevet tjekket og ingen af os har  

kønssygdomme. Vi vil ikke have børn endnu, så jeg tænker, at vi bare bruger den  

metode, der hedder ”sikre perioder”. Hvordan fungerer sikre perioder? Hvornår  

kan vi have sex uden at få børn? Min kæreste er ikke så glad for metoden –  

findes der et alternativ? 

  
Venlig hilsen P

 
Sikre perioder?
===============


ungzone.dk
2021.17

 Hej. 

Der er mange andre alternativer end at bruge kondomer, for at have sikker sex. Som kvinde kan man for eksempel tage p-piller, mini piller, få en spiral osv. Alt slags prævention er aldrig 100 % sikker, så det skal der selvfølgelig også tages højde for, men synes i skal prøve at undersøge de forskellige præventioner der er og måske kan i finde en løsning hvor i ikke behøver at bruge kondom. Jeg håber du fik svar på dit spørgsmål og hvis ikke, er du velkommen til at skrive herinde igen. 

Vh. Rebecca 

 

Hej!

Først og fremmest tror jeg heller ikke rigtig på metoden med de ”sikre perioder”. Især fordi man så kan gå og være usikker og bekymre sig bagefter: var vi nu helt sikre på at perioden var sikker, osv. Det tror jeg i hvert fald at jeg ville gøre. Derudover mener jeg at kvinders cyklus kan være uregelmæssig, hvilket igen gør ”sikre perioder” lidt for usikkert til at jeg selv ville kunne have tillid til den metode. Måske er det også derfor hun ikke er så glad for metoden.

Heldigvis findes der et alternativ - mange faktisk, vil jeg mene. Der er mange præventionsmidler og former man kan bruge, som jeg vil tro kan hjælpe jer til måske at slippe for at bruge kondomerne, uden at i skal gå og være bekymrede. Det kunne for eksempel være p-piller, en p-stav eller en spiral. Det kan i jo undersøge, samt tage en snak med jeres læge om, for at finde ud af hvad der evt. kunne passe bedst for jer.

Dog vil jeg lige tilføje at hvis din kæreste insisterer på at hun kun og helst vil have at i bruger kondom, så synes jeg egentlig at det som udgangspunkt skal respekteres. Prævention er jo, på nær kondomet, noget hun skal indtage/lægge krop til, og det kan der sikkert være mange grunde til ikke at ville, så som eventuelle hormonelle bivirkninger, som kondomet jo i hvert fald ikke har. Dermed ikke sagt at jeg ikke forstår dilemmaet for dig - og derfor håber jeg at en anden type prævention kan blive det der løser problemet :-)

Jeg håber mine råd kunne hjælpe, og ellers må du endelig skrive herind igen!  
Smil fra Mathilde

 